PK ทุ่มเงิน 23 ลบ. เล็งตั้งบ.ย่อยใหม่ในอินโดฯ ลุยธุรกิจตัวแทนจำหน่าย-ติดตั้งเครื่องจักร
PK ทุ่มเงิน 23 ลบ. เล็งตั้งบ.ย่อยใหม่ในอินโดฯ ลุยธุรกิจตัวแทนจำหน่าย-ติดตั้งเครื่องจักร คาดแล้วเสร็จปี 63
22 เม.ย. 2563

บริษัท พัฒน์กล จำกัด (มหาชน) หรือ PK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่บริษัทฯได้มีการประชุมคณะกรรมการบริษัท ครั้งที่ 1/2563 เมื่อวันที่ 21 ก.พ.63 โดยคณะกรรมการบริษัทมีมติอนุมัติโดยหลักการให้จัดตั้งบริษัทย่อยซึ่งอยู่ระหว่างดำเนินการ โดยจะจัดตั้งภายในปี 2563 เพื่อประกอบธุรกิจเป็นตัวแทนจัดจำหน่ายเครื่องจักร และงานโครงการ รวมถึงงานติดตั้งและซ่อมบำรุงเครื่องจักรในธุรกิจเครื่องทำความเย็นประเทศอินโดนีเซีย ด้วยทุนจดทะเบียน 10,000,000,000 รูเปียอินโดนีเซีย หรือประมาณ 23,000,000 บาท (อัตราแลกเปลี่ยน 1,000 รูเปียอินโดนีเซียเท่ากับ 2.3 บาท) โดยบริษัทฯถือหุ้น 67% โดยใช้เงินทุนหมุนเวียนของบริษัท